Իսկ ավագ դպրոցի ձեռքբերումները միայն նյութական չեն: Դպրոցն իր 620 աշակերտներով այնքան դրական ու ոգեւորիչ աուրա ունի, որ այն չխաթարելու համար հինանորոգման ընթացքում ամբողջ դպրոցը միասնաբար եւ ժամակավորպես մեկ այլ հարկի տակ է տեղափոխվելու: Պետք էր միայն տեսնել աշակերտների լրջությունը կենսաբանության կաբինետում` լաբորատոր ինչ-որ փորձ էին կատարում եւ սպիտակ խալաթներով իրենց համարյա բժիշկ էին պատկերացնում… Ի դեպ դպրոցի աշակերտուհիներից մեկը Շուշանիկ անունով, որ աշխույժ, սիրունիկ երեխա է, հրավիրվել է ԱՄՆ` կենսաբանության համաշխարհային օլիմպիադայի մասնակցելու: Հարցրեցի` այնքան անգլերեն գիտի՞ որ օլիմպիադայում չկաշկանդվի, կարողանա գիտելիքներն անգլերեն ներկայացնել: Պատասխանեց «Այո, անգլերեն լրացուցիչ պարապում եմ»: